JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Sisepoliitiline kriis Iisraelis süveneb
Mida mõtlevad palestiinlased suhetest Iisraeliga?
Iisraeli-Venemaa suhted halvenevad
Iisraeli valitsuses tekkinud sisepoliitiline kriis
tõi ka palestiinlaste juhi Mahmoud Abbasi toetama koalitsiooni,
mis võiks takistada endise peaministri Netanyahu võimu juurde naasmist.
Mahmoud Abbas on võtnud ühendust
mitmete Iisraeli parlamendi araablastest rahvaesindajatega,
eelkõige nn Ühisnimekirja liikmetega, kelle juhiks peetakse Ayman Odeh't,
kes on aga sattunud Knesseti uurimise objektiks
seoses oma vihakõnede ja avaldustega.
Abbas tahab ära hoida praeguse koalitsiooni kokkuvarisemist,
sest see on üldiselt vasakpoolsem
ja seega palestiinlaste seisukohast kasulikum
kui religioosset paremäärmust esindav Netanyahu ja Likudi blokk.
Poliitilist paremtiiba esindavad grupid on märganud Abbasi tegevust
ja Likudi väitel on see suurim tõend,
et praegune vasempoolne valitsus on parim Iisraeli vaenlastele,
kahjustab Iisraeli rahvuslikke huve
ja sellest tuleb võimalikult kiiresti vabaneda.
Nii rääkis Likudi rahvaesindaja Ariel Kallner Israel365 meediale.
Samas on valjenenud ka hääled,
mis nõuavad praeguse peaministri Bennetti lahkumist.
Palestiina Poliitika ja Uurimiskeskuse uus küsitlus
pakub mitmeid uusi perspektiive palestiinlaste arvamuste kohta
eriti Iisraeli seotud teemadel.
Tulemused on äärmiselt murettekitavad
ja Iisraeli valitsuse meelest nõuavad need ka rahvusvahelist tähelepanu,
enne kui Euroopa Liidus ja ÜROs vormitakse mingit poliitikat
Iisraeli ja palestiinlaste konflikti kohta.
Värske uurimuse selgeimate tähelepanekute järgi
Mahmoud Abbasi tagasi ei valita
ja tema asemel loodetakse juhtimas näha
kas üht või teist Läänes terroristiks määratletud isikut.
Vastuolus palestiinlaste endi seadustega,
mille järgi keegi võib olla omavalitsuse esimeheks maksimaalselt 2-4 aastat,
on Abbas olnud järjepidevalt võimul juba 18 aastat.
Rahvusvahelisest survest johtuvalt
kuulutas Abbas aasta eest välja PO parlamendivalimised,
kuid tühistas need, kui mõistis,
et tema enda Fatah' partei kaotab suure tõenäosusega Hamasile.
Uus uurimus näitab samuti, et Abbas lükkab vältimatut vaid edasi,
sest kui ta oleks täna vastamisi Hamasi juhi Ismael Haniyeh'ga
PO esimehe koha pärast,
saaks Haniyeh 54 % häältest ja Abbas vaid 38 %.
Kõige kummalisem on siiski see,
et palestiinlaste populaarseim poliitik on Marwan Barghouti,
kes kannab viit eluaegset vanglakaristust Iisraeli vanglas.
Tema soosingu saladus on selles,
et ta tappis isiklikult 4 iisraellast ja ühe kreeka õigeusu preestri
ning osales mitmetes kümnetes erinevates terrorirünnakutes.
Kuigi paljud rahvusvahelised üksused, sh ÜRO, USA ja EL,
väljendavad pidevalt toetust nn kahe riigi lahendusele,
ehk uue Palestiina riigi loomisele,
mis koosneb Gazast, osast või tervest Juudast ja Samaariast,
ning osast või tervest Jeruusalemmast,
toetab seda ideed vaid 40 % palestiinlastest.
Kui küsiti tõhusaima meetodi kohta Iisraeli nn okupatsiooni lõpetamiseks
ja iseseisva riigi ehitamiseks, valis 68 % vägivalla;
teiseks olulisimaks sihiks
peaks olema pagulaste naasmisõigus oma linnadesse ja küladesse.
Uurimus näitab,
et PO peabki tähtsaks pagulaste vaba naasmisõigust,
mis tähendaks praktikas ka rahvusriigi Iisraeli hävingut.
Sama uurimus tõdeb sedagi, et 73 % palestiinlaste uskumuse järgi
Koraan just seda ennustabki - Iisraeli hävingut.
Pühapäeval, 24. aprillil toimuvail Prantsusmaa presidendivalimistel
teise ringi pääsenud kandidaadi Marine Le Peni
üks välispoliitilisi sihte on kahe riigi lahendus
ja eelkõige Jeruusalemma jagamine.
Ta jätkaks sellega oma isa Jean Le Peni suunda,
keda tunti paremäärmuslase ja ka holokausti eitajana.
Tema tütre Marine'i sõnul ei tunnista Prantsusmaa,
et Iisraelil oleks Jeruusalemmale mingit eksklusiivset õigust
ja peab ka nn pagulasprobleemi lahenduseks kahe riigi lahendust.
Marine Le Pen pooldab sellega Palestiina omavalitsuse nägemust,
kuid see ajendas Prantsusmaa mõlemaid suuri juudiühendusi
kutsuma oma rahvast hääletama
praeguse presidendi Emmanuel Macroni poolt.
Iisraeli lõhenenud sisepoliitika ja võitlus selle üle,
kes riiki tegelikkuses juhib, on viinud selleni,
et suhted Venemaaga
liiguvad senistest kümnenditest selgelt halvemas suunas.
Juba varem on Iisraeli Välis- ministeerium mõistnud avalikult hukka
Venemaa sõjategevuse ja massimõrva ning nüüd tuleb sellele lisa,
kui Iisrael hääletas ÜRO Inimõigusnõukogus
Venemaa väljaheitmise poolt antud organisatsioonist.
Vene välisministeeriumi sõnul oli Iisraeli hääletus vaid varjatud katse
juhtida maailma tähelepanu eemale Iisraeli ja palestiinlaste konfliktilt.
Samas kutsuti Iisraeli suursaadik Moskvas
Vene Välisministeeriumisse vaibale.
Ministeeriumi avalduse järgi püüab ka Iisrael kasutada Ukraina olukorda,
et juhtida maailma tähelepanu eemale sellelt, et Iisraeli valitsus jätkab
mitmete ÜRO Julgeolekunõukogu ja peaassamblee otsuste vastaselt
palestiinlaste alade illegaalset okupatsiooni
ja nende varjatud ühendamist Iisraeli riigiga.
Avalduse sõnastus tervikuna
oli jõulisim, mida Venemaa Iisraeli suhtes aastaid kasutanud on.
Samal ajal kui suhted Venemaaga jahenevad,
soojenevad suhted Türgiga seda kiiremini,
rääkis Türgi välisminister Mevlut Cavusoglu nädala eest
Iisraeli meedia esindajaile.
Tema sõnul on neil kahel riigil pikk koostööajalugu,
ning ka kultuurilised ja sotsiaalsed sidemed
ning rohkesti kahepoolseid regionaalseid huve,
eriti energiasektoris, tõdes minister Cavusoglu.
Riigid võiksid teha praegusest laiemat koostööd kaubanduse,
investeeringute, teaduse, tehnoloogia, tarbekaupade kaitse,
keskkonna ja muidugi mainitud energia vallas.
Cavusoglu jõudiski lõpuks põhiteema juurde, tõdedes,
et koostöö eriti energiavarude hõlvamise osas
võib mõlemale riigile vägagi kasulik olla.
Maagaasijuhe Türki Leviathani maardlast
selle olulise arenemise tõttu
võiks toimuda praegustest hinnangutest palju kiiremini.
Jeruusalemma Templimägi ei tundu kunagi vabanevat mõjust
olla erinevate äärmusrühmituste,
olgu religioossete või poliitiliste vägivaldsuste tandriks.
Eriti siis, kui tähistatakse mingit,
kas juutidele või moslemeile tähtsat usupüha.
Tänavunegi, hiljuti lõppenud paasapüha
ei toonud sellesse praktikasse muutust, vaid pigem vastupidi,
sest võrreldes paljude varasemate aastatega,
nähti tänavu rekordilisel hulgal vägivaldsusi.
Osa neist algas juba nädal enne moslemite ramadaani paastukuud,
kui Iisraeli rühmitus "Naasmine Templimäele pakkus preemiaid neile,
kel õnnestub Templimäe väljakul rituaalne ohver sooritada.
Iisraeli politsei pidi kasutama karme meetmeid
Palestiina omavalitsuse ja Jordaania Moslemivennaskonna
agiteeritud rühmade taltsutamiseks.
Vahistati üle 300, sh neid,
kes olid saabumas Templimäele ohverdamiseks mõeldud tallega.
Toora kohustab ohverdama lambatalle paasapüha eelõhtul,
mis algas reede õhtul, ja selle järgi tuleb liha süüa
püha esimesel ööl hapnemata leiva, matza ja kibedate ürtidega.
Need juutide rituaalohvrid
lõppesid teise templi hävitamisega 70. aastal AD.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale,
ning praegu eriliselt ka Ukraina rahvale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee